**טריוס יאנגדל נאש** (באנגלית: **Terius Youngdell Nash**; ‏‏נולד ב־14 ביוני 1978), הידוע בשם הבמה שלו **דה-דרים** (באנגלית: **The-Dream**), הוא זמר, פזמונאי ומפיק R&B אמריקאי.

The-Dream עבד בשיתוף עם המפיק כריסטופר "טריקי" סטיוארט, יחד הם הפיקו את הלהיט "Umbrella" של ריהאנה ו-"Single Ladies (Put a Ring on It)" של ביונסה, תרמו להצלחת הקריירה של The-Dream, וב-2007 חתם The-Dream על חוזה עם חברת התקליטים דאף ג'אם, והוציא את אלבומו *Love Hate* מאוחר יותר באותה השנה. 

בשנת 2009 הוציא את האלבום *Love vs. Money* וב-2010 את האלבום *Love King*.

ביוגרפיה
--------

טריוס נאש נולד ברוקינגהאם, צפון קרולינה ובגיל 3 עבר עם אימו לאטלנטה. כילד ניגן נאש בחצוצרה, תופים וגיטרה. ב-2001 פגש נאש במפיק ה-R&B לני סטיוארט; סטיוארט סייע לו להשיג חוזה, וכך כתב נאש את השיר "Everything" ללהקת B2K.

תחת שם הבמה *The-Dream* החל לכתוב מילים לשירים של אומנים פופולריים רבים. נאש בילה שנתיים בהפקת אלבומה השני של הזמרת ניוואה, לאחר מכן כתב והפיק את השיר "Umbrella" של ריהאנה יחד עם כריסטופר סטיוארט (אחיו של לני). הצלחת "Umbrella" קידמה את הקריירה של דה-דרים, והוא קיבל חוזה בחברת התקליטים המצליחה דאף ג'אם ליצירת אלבומו הראשון. ותחת חסותם הקים חברת תקליטים בשם רדיו קילה רקורדס.

### קריירת סולו

### (2007 - 2010) סדרת *The Love*

#### (*Love Hate* (2007

בעקבות ההסכם עם דאף ג'אם, החל The-Dream לעבוד על אלבום הבכורה שלו *Love Hate*. האלבום הופק בידי The-Dream יחד עם כריסטופר סטיוארט וקרלוס מקיני. האלבום נכתב והופק בתוך שמונה ימים בלבד, ויצא ב-11 בדצמבר 2007, ומכר למעלה מחצי מיליון עותקים בארצות הברית, והגיע למעמד אלבום זהב. במצעד האלבומים של הבילבורד - הבילבורד 200 הגיע *Love Hate* למקום ה-30. מתוך האלבום יצאו שלושה סינגלים: "Shawty Is a 10", ‏"Falsetto" ו-"I Luv Your Girl".

#### (*Love vs. Money* (2009

ב-2008 החלה העבודה על אלבומו השני של The-Dream ‏*Love vs. Money*. גם באלבום זה היה כריסטופר סטיוארט שותף מרכזי בהפקה לצד קרלוס מקיני, ליל ג'ון תרם את קולו לאלבום בשיר "Let Me See the Booty", וקניה וסט הצטרף גם הוא בשני שירים. האלבום יצא ב-10 במרץ 2010 והגיע למקום השני במצעד הבילבורד 200, בסך הכל נמכר האלבום בארצות הברית בלמעלה מ-330,000 עותקים. אלבום זה נחשב לאלבום המוצלח ביותר של The-Dream.

#### (*Love King* (2010

העבודה אלבום האולפן השלישי של דה-דרים, Love King, החלה במהלך שנת 2009. כמו באלבומים הקודמים, השתתפו בהפקת האלבום כריסטופר סטיוארט וקרלוס מקיני. ובסינגל מהאלבום "Make Up Bag" השתתף T.I.. בשיאו הגיע האלבום למקום הרביעי במצעד הבילבורד 200. אלבום זה נחשב לאלבום הפחות מוצלח של דה-דרים מבין האלבומים שהוציא עד שנת 2010. זהו אלבום האחרון של דה-דרים מסדרת "The Love".

### (2011 - הווה) *1997 ,IV Play, Love Affair*

**(2011 - 2012) *1977***

באחד מהשירים באלבומו הקודם, Love King הכריז כי האלבום הבא יקרא Love Affair ויצא בתאריך ה-07 ביוני 2011, איך במקום זאת ביום זה הוציא 2 סינגלים חדשים שלא זכו לחשיפה והצלחה רבה, להורדה חינמית. בנוסף, הוציא את האלבום 1977, גם הוא, להורדה חינמית. האלבום זכה לביקורות שליליות ומעריצו אוכזבו. האלבום היה שונה מקודמיו, בסגנון הכתיבה, ובסגנון המאסטרינג, ובו ההנפשות והמעברים בין הטרקים באלבום הם בודדים, זאת כש The-Dream ידוע ביכולות המאסטרינג המקצועיות שלו ובהנפשות מיוחדות בין הטרקים.

ב-2016, העלה סרטון לאינסטגרם בו רמז כי האלבום Love Affair שאמור היה עתיד לצאת ב 07 ביוני 2011, יצא בקרוב, והקליט קטע קצר מאחד השירים מהאלבום. זאת לאחר שב-2011 אמר כי סיים את סדרת "The Love" (האהבה).

### קריירת הפקה

The-Dream הפיק אלבומים וסינגלים רבים ש-The-Dream השתתף בהפקתם. מאז 2007 עבד עם ביונסה, מריה קארי (בלהיטה: "Touch My Body"), ג'סטין ביבר, ג'יימי פוקס, אשר ואומנים רבים נוספים.

קישורים חיצוניים
----------------

* 

* אתר האינטרנט הרשמי של דה-דרים
* דה-דרים, ברשת החברתית פייסבוק

* דה-דרים, ברשת החברתית אקס (טוויטר)

* דה-דרים, ברשת החברתית אינסטגרם

* דה-דרים, סרטונים בערוץ היוטיוב

* דה-דרים, במסד הנתונים הקולנועיים IMDb (באנגלית)

* דה-דרים, באתר ספוטיפיי

* דה-דרים, באתר סאונדקלאוד (באנגלית)

* דה-דרים, באתר AllMusic (באנגלית)

* דה-דרים, באתר MusicBrainz (באנגלית)

* דה-דרים, באתר דיזר

* דה-דרים, באתר Discogs (באנגלית)

* דה-דרים, באתר Songkick (באנגלית)

* דה-דרים, באתר Genius

* דה-דרים, באתר SecondHandSongs

* דה-דרים, באתר טיידל (באנגלית)

* דה-דרים, באתר אמזון מיוזיק
* The-DreamMusic אתרו של The-Dream
* Radio Killa Records(הקישור אינו פעיל)

הערות שוליים
------------

1. ↑  The-Dream Biography באתר allmusic

| פרס ה-BET לתגלית השנה |
| --- |
| 

|  |
| --- |
| נלי (2001) • אלישה קיז (2002) • 50 סנט (2003) • קניה וסט (2004) • ג'ון לג'נד (2005) • כריס בראון (2006) • ג'ניפר הדסון (2007) • דה-דרים (2008) • קרי הילסון (2009) • ניקי מינאז' (2010) • ויז קאליפה (2011) • ביג שון (2012) • קנדריק לאמאר (2013) • אוגוסט אלסינה (2014) • סם סמית' (2015) • ברייסון טילר (2016) • צ'אנס הראפר (2017) • סיזה (2018) • ליל בייבי (2019) • רודי ריץ' (2020) • גיביון (2021) • לאטו (2022) • קוקו ג'ונס (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 135511208
* ISNI: 0000 0003 8596 9066
* LCCN: no2005066646
* MusicBrainz: 66a4b9d2-d5a6-40b8-93d5-0bdd1dbb4b43
* NKC: xx0125562
* VIAF: 234952763
* WorldCat: lccn-no2005066646

 |